Diari Oficial de la Generalitat Valenciana


Sumari del DOGV 3298, del 31-07-1998 (1998/6440)

RESOLUCIÓ de 22 de juliol de 1998, del sotssecretari de Justícia, per la qual es regula el procediment per al nomenament de personal interí per ocupar llocs de treball vacants dels cossos de metges forenses, oficials, auxiliars i agents de l'Administració de Justícia en la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3298

Data del DOGV
:   31-07-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/6440


Data del document
:   22-07-1998

Organisme emissor
:   Conselleria de Benestar Social

Tipus de document
:   Resolució

Anàlisi jurídica

RESOLUCIÓ de 22 de juliol de 1998, del sotssecretari de Justícia, per la qual es regula el procediment per al nomenament de personal interí per ocupar llocs de treball vacants dels cossos de metges forenses, oficials, auxiliars i agents de l'Administració de Justícia en la Comunitat Valenciana. [1998/X6440]
  
L'Ordre de la Conselleria de Benestar Social, de 18 de desembre de 1997 (DOGV núm. 3152 de 30 de desembre de 1997), estableix la normativa reguladora de les borses de treball per a la provisió de vacants dels cossos de metges/esses forenses, auxiliars i agents de l'Administració de Justícia en la Comunitat Valenciana.
  
La Resolució d'aquesta Sotssecretaria de Justícia, de 2 de febrer d'aquest any, obri la convocatòria pública per a la constitució de les esmentades borses de treball i en la seua aplicació, durant els últims quatre mesos s'han dut a terme els treballs necessaris per a l'elaboració i constitució d'aquestes.
  
L'article 11 de l'ordre de referència, estableix que, per resolució de la Sotssecretaria de Justícia s'assenyalarà el procediment per a la selecció i nomenament del personal interí per ocupar un lloc de treball determinat.
  
Oïdes les centrals sindicals més representatives, i en virtut de la competència que em confereix la disposició final primera de l'Ordre de 18 de desembre de 1997, de la Conselleria de Benestar Social, resolc:
  
Primer
  
Quan es produïsca la necessitat de cobrir un lloc vacant de metge/essa forense, auxiliar, o agent de l'administració de justícia, els/les secretaris/àries judicials, els/les fiscals en cap o els/les directors/res dels Instituts de Medicina Legal sol·licitaran, a la Sotssecretaria de Justícia, el nomenament d'un/a funcionari/ària interí/na, i es justificarà la necessitat de cobrir-lo segons el model I que s'adjunta.
  
Segon
  
Quan es produïsca la necessitat de cobrir un lloc vacant d'oficial, el/la titular de l'òrgan proposarà el seu cobriment mitjançant un/a auxiliar titular del mateix òrgan, i se seguirà el procediment següent:
  
2.1 Una vegada produïda la vacant d'oficial, el/la fiscal en cap, secretari /ària de l'òrgan o judicial o director/a de l'Institut de Medicina Legal l'oferirà als/a les auxiliars titulars de l'òrgan si n'hi haguera més d'un/a.
  
2.2 Si hi haguera més d'un/a candidat/a al lloc, se'ls valorarà d'acord amb el barem següent:
  
- Experiència en l'ordre jurisdiccional: 0,5 punts per cada anys de servei efectiu com a titular o interí/na en els cossos d'oficials o auxiliars fins un màxim de 4 punts.
  
- Antiguitat: 0,5 punts per cada any de servei efectiu com a titular o interí/na en el cos d'auxiliars, fins un màxim de 4 punts.
  
- Capacitat: fins un màxim de 2 punts distribuïts de la manera següent:
  
\* 0,25 punt pel títol de Batxiller o equivalent
  
\* 0,25 punts pel títol de llicenciat/da en Dret
  
\* 0,50 punt per posseir el títol elemental de valencià.
  
\* 1 punt per la valoració del treball desenvolupat en l'òrgan judicial
  
2.3 En cas d'empat, es proposarà al qui tinga acumulat menys temps de substitucions anteriors. Si continua l'empat, es proposaria al de major antiguitat en l'escalafó.
  
2.4 La proposta de substitució que s'ajusta al model II que s'hi adjunta, es presentarà davant la Sotssecretaria de Justícia, que la traslladarà a les centrals sindicals per fax, i resoldrà la substitució.
  
2.5 Si el/la fiscal en cap, el/la secretari/ària judicial o el /la director/a de l'Institut de Medicina Legal creuen que no hi ha titular idoni dins del seu òrgan judicial, ho exposarà, raonadament, a la Sotssecretaria de Justícia que, amb l'audiència prèvia de les centrals sindicals, en el termini de 5 dies, resoldrà motivadament.
  
Només se sol·licitarà el nomenament d'un/a oficial interí/na quan no s'accepte o no hi haja cap auxiliar titular, o acabe el procés de substitució previst sense que hi haja auxiliar titular idoni.
  
El lloc provisionalment desocupat per l'auxiliar en funcions d'oficial, es podrà cobrir , mitjançant el nomenament d'un/a auxiliar interí/na , tenint en compte el procediment previst en l'article primer.
  
Tercer
  
Si, examinada per la Sotssecretaria de Justícia la petició a la qual fa referència els punts anteriors, i tenint en consideració la situació de l'òrgan judicial i les disponibilitats pressupostàries, es resol procedir al nomenament de funcionari/ària interí/na, se seguirà el procediment següent:
  
3.1 Es convocaran, telefònicament, a un nombre de persones de la borsa de treball corresponent, i pel seu ordre, suficients perquè concórreguen en la Sotssecretaria de Justícia el dia i l'hora que s'hi indique, i aportaran escrit, que s'adjunta com a model III, acreditatiu que no incorren en cap de les causes de renúncia justificades a les quals fa referència l'article 15 de l'Ordre de la Conselleria de Benestar Social, de 18 de desembre de 1997. En cas contrari, hauran d'al·legar i acreditar documentalment, d'acord amb l'esmentat precepte, la causa de renúncia justificada.
  
Si no se'ls localitza telefònicament, se'ls convocarà mitjançant telegrama, fax o qualsevol altre mitjà que acredite l'avís realitzat.
  
3.2 En obrir la sessió i per l'ordre de la borsa de treball, s'oferiran els llocs a cobrir. Les persones interessades manifestaran si els accepten o no, i causaran baixa automàtica en aquest segon supòsit, com preveu l'article 14 a) de l'Ordre de la Conselleria de Benestar Social, de 18 de desembre de 1997.
  
Quart
  
Per tal de ser nomenat funcionari/ària interí/na, s'haurà de presentar la documentació següent:
  
4.1 Fotocòpia compulsada de DNI i del NIF
  
4.2 Fotocòpia compulsada de la titulació exigida per a l'ingrés en el cos corresponent.
  
4.3 Fotocòpia compulsada de la llibreta d'estalvis o compte corrent.
  
4.4 Fotocòpia compulsada del Llibre de Família
  
4.5 Declaració jurada d'incompatibilitat
  
4.6 Documentació acreditativa que està inscrit/a en l'Institut Nacional d'Ocupació (INEM) com a demandant d'ocupació o millora d'aquest.
  
4.7 Certificat mèdic oficial que no pateix cap defecte físic o malaltia que l'incapacite per a l'exercici del lloc.
  
4.8 Fotocòpia compulsada de la cartilla de la Seguretat Social
  
Si les fotocòpies no estan compulsades, es presentaran juntament amb els originals per a la seua compulsa.
  
Cinqué
  
Examinada i conforme la documentació presentada, es procedirà al nomenament i posterior presa de possessió del funcionari interí.
  
No es podran exercir les funcions pròpies del lloc ni prendre possessió fins que haja estat comunicat el nomenament per la Sotssecretaria de Justícia.
  
Sisé
  
El cessament es realitzarà quan es produïsca alguna de les causes previstes en l'article 12 de l'Ordre de la Conselleria de Benestar Social, de 18 de desembre de 1997, i amb els efectes que preveu l'article 13 d'aquesta.
  
Quan la causa del cessament siga que el lloc es cobrisca per funcionari/ària titular o es proveïsca per un/a funcionari/ària de carrera pels procediments ordinaris, la data del cessament serà el dia hàbil immediatament anterior a la presa de possessió del /de la funcionari/ària de carrera.